{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Nacrtom prijedloga Smjernica o kriterijima sudjelovanja u nadzornim odborima izdavatelja u koje je uložena imovina obveznih mirovinskih fondova"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DIJANA BOJČETA MARKOJA","Hrvatska agencija za nadzor financijskih usluga (dalje u tekstu: Hanfa) na temelju članka 15. točke 4. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12) i članka 211.a Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23), na sjednici Upravnog vijeća održanoj _________2026. godine donosi","UMFO predlaže se Smjernicama postave načela u smislu općih ciljeva koje bi mirovinska društva trebala postići i odredbe kojima se pojašnjavaju prakse koje omogućavaju mirovinskim društvima da ispunjavaju ciljeve iz postavljenih načela. U tom su smislu Smjernice u nekim dijelovima pretjerano detaljne čime se mirovinskim društvima može onemogućiti postizanje ciljeva Smjernica, a u nekim situacijama nisu ni provedive. Ovakav pristup onemogućava fleksibilnost i prilagodbu različitim investicijskim strategijama u kontekstu korporativnog upravljanja.\n\nOčekuje se da se mirovinska društva vode Smjernicama pri svakom utjecaju na sastav ili rad nadzornog odbora ili pri glasanju na glavnoj skupštini izdavatelja. Ovdje se ukazuje da mirovinska društva ulažu u izdavatelje sa sjedištem sjedištem u Republici Hrvatskoj, drugoj državi članici ili državi članici OECD-a, izdavatelje čiji su financijski instrumenti primljeni u trgovanje na MT-u, instrumente koji služe za financiranje ili sekuritizaciju infrastrukturnih projekata na području Republike Hrvatske te društva posebne namjene. Ove različite korporativne strukture i razine transparentnosti onemogućavaju mirovinska društva na primjenu Smjernica. Također bi trebalo prepoznati situaciju kada je za kandidate za nadzorni odbor potrebno prethodno odobrenje nadzornog tijela, u kojem slučaju se od mirovinskih društava ne očekuje primjena Smjernice za te kandidate. \n\nPrimjena Smjernica na sve izdavatelje bez obzira na primjerice, geografsku strukturu, klase imovine ili materijalnost ulaganja stvara nesrazmjer između troškova usklađenosti i potencijalnog utjecaja.\n\nSmjernice rade razliku na tržištu kapitala između izdavatelja koji imaju u vlasničkoj strukturi mirovinske fondove i onih koji nemaju. Ovako uređenim Smjernicama postiže se efekt da će mirovinski fondovi postati nepoželjan dioničar zbog posebnog postupanja u izboru članova nadzornog odbora Izdavatelja. Navedeno čini i nametanje neproporcionalnih obveza mirovinskom društvu. \n\nSmjernice ne uzimaju u obzir da su nadzorni odbori kolektivna tijela, u kojima svaki član svojim općim ili posebnim kvalifikacijama i iskustvom doprinosi učinkovitom obavljanju nadzorne funkcije. Procjena kandidata od strane drugog dioničara u detaljnom opsegu predstavlja primjer prekomjerne regulacije. \n\nStupanje na snagu smjernica s danom 01.04.2026. je neprimjereno kratak rok obzirom na obveze koje se očekuju od mirovinskih društava i izdavatelja. Izdavatelji mogu biti u položaju da neće moći produljiti mandate članovima nadzornih odbora zbog podataka koje neće moći pružiti jednom od svojih dioničara– mirovinskom društvu te se predlaže primjena od 01.01.2027. godine."]